احمد جودت پاشا

احمد جودت پاشا (دوغوم: ۱۸۲۲، لوفچه (بو گونکو بولغاریستان سینیرلاری ایچینده) اؤلوم: ۲٥ مايس ۱۸۹٥ ، استانبول) عثمانلی دؤولت و علم آدامی.

 یاشام 
ايلك تحصيلنى اؤز اؤلکه‌سینده بیتیردی، ۱۸۳۹ده استانبولا گئتدی، فاتح مدرسه‌سینده اوخودو و اجازت آلدى. بو آرادا فارسجا، منطق، هندسه خانه ده ریاضیات درسلرى آلدی، فرانسه‌جه اؤیره‌ندى .

رشيد پاشا ايله تانیشدی، سياست ايله علاقه‌دار اولماغا باشلادى. معارف مجلسى اعضالیغى و دارالمعلمين مديرلیگینه تعيين ائدیلدى. فؤاد پاشا ايله برابر "قواعد عثمانيه" آدلی نحو ـ ديل بيلگیسى كیتابینى حاضرلادى . انجمن دانش قوروجولاری آراسیندا یئر آلدى، بو انجمن قراريله ۱٧٧٤-۱٨۲٦ تاريخلرى آراسینی آنلادان تاريخ جودت آدلى اثرى و ابن خلدونون مقدمه‌سینى يازدى .

مجلس عالی تنظيمات و مجلس والاى احكام عدليه اعضاسى اولدى . داها سونرا حلب واليسى تعيين ايدلدى، آرخاسیندان ديوان احكام عدليه رئيسلیگى ائتدی. مجلهٔ احكام عدليه‌نین رئيسى اولدى و مجله‌نین ۱٦ كتابی‌نین حاضرلانماسینی ساغلادى.

معارف ، داخليه ، عدليه ، اوقاف ناظرلغى اولدو، بیر مدت سوريه واليسى اولدو، كريد مسأله‌سى کوميسيونو مذاكره‌لرينه قاتیلدی.

عبد الحميد ثانی‎ خان طرفیندن مجلس عالى اعضالیغینا سئچیلدی.

سون ایللرينى علمى آراشدیرمالار ايله كئچيردى.

۲٥ مايس ۱٨٩٥ ده استانبولده وفات ائتدى ، قبرى فاتح سلطان محمد خان جامعى مقبره سینده دیر .

احمد جودت پاشا، باتيچيلیغا قارشى، اسلامى فیکیر و عنعنه‌لرى مۆدافیعه ائتدى .

تاريخى عثمانلى تاریخچی‌لیگی‌نین ان باشاريلى اؤرنكلریندن ساييلير، پيغمبرلرین حياتى و ايكنجى مراد خان دورينه قدر اولان اسلام تاريخینى آنلاتديغى "قصص انبيا و تواريخ خلفا " آدلی كیتابى ساده بیر ديل ودصميمى بر اسلوب ایله يازیلمیشدر .

 اثرلرى 
 مقدمهٔ ابن خلدون: ترجمه، ۱۸٦۰.
 قواعد عثمانيه: فؤاد پاشا ايله بیرلیکده، ۱۸٦٤.
 قواعد تركيه: یوخاریداکی اثرین ساده‌لشمیش شكلى ، ۱۸۷۳.
 تذاكر: ۱۸٥۳-۱۸۷٦ آراسى نوتلرى.
 مجلهٔ احكام عدليه : ۱۸٦۸ – ۱۸۷٦.
 آداب سداد : منطق كتابى، ۱۸۷۷ .
 تاريخ جودت : ۱۸٥٤-۱۸۸٥ آراسنده ۳۰ سنه ده يازلدي .
 بلاغت عثمانيه : ۱۸۸۱ .
 قصص انبيا و تواريخ خلفاء : ۱۸۸٤-۱۸۸۹ .
 معروضات: ۱۸۳۹-۱۸۷٦ آراسى حادثاتى حقنده سلطان عبد الحميد خانین ايسته‌یى اوزرينه قلمه آلمیشدیر .
 قريم و قفقاس تاريخچه‌سى: ۱۸۹۰ .
 ديوانچه: شعرلرى ، چاپ اولماییب.

 قایناق 


بؤلمه:کیمسه‌لر